Jakub Kolas
Jakub Kolas, također i Jakub Kołas, (bjeloruski: Яку́б Ко́лас), (Akinčyci, Stovbci, Minska oblast, 3. novembar 1882. po starom računanju vremena – 13. august 1956.), pravog imena Kanstancin Mihajlavič Mickevič (bjeloruski: Міцке́віч Канстанці́н Міха́йлавіч) je bio bjeloruski pisac, "narodni pjesnik Bjeloruske SSR" (1926.) te član (1928.) i potpredsjednik (od 1929.) Bjeloruske akademije nauka. Počeo je pisati na ruskom jeziku, a kasnije i na bjeloruskom. Pisao je zbirke pjesama, od kojih ističemo: Pjesme zatočeništva (ruski: Песни неволи) (1908.) Pjesme žalosti (Песьні-жальбы, 1910.), Nova zemlja (Новая зямля, 1923.) i Symon muzičar (Сымон-музыка, 1925.), Pored njih, pisao je i priče i djela za djecu. Njegova pjesma Ribareva kućica (Рыбакова хата, 1947.) govori o borbi poslije ujedinjenja Bjelorusije u SSSR. Njegova trilogija, Na raskrižjima' (ruski: На перепутье) (1954.) govori o predrevolucionarnom životu bjeloruskog seljaštva i demokratske inteligencije. Dobitnik je Državne nagrade SSSR-a (ruski: Госуда́рственная пре́мия СССР) 1946. i 1949..